Canzona napulitana

Cu 'e parole canzona napulitana se fa riferimento â museca popolare ca nasce o è nata a Napule.

Chesta particulare forma d'arte nascette ntuorno ô Milledujeciento ma avette 'o periodo 'e cchiù granne successso tra 'a fina e l'Ottuciento e 'o prencipio do Noveciento. Fuje propio dinto a chillu periodo d'oro ca nascetteno 'e cchiù belle canzone, 'e cchiù granne puete e i meglio museciste napulitane.

'E ccanzone nate dinto a chillu periodo, co tiempo, fujeno chiammate "classiche" e ancora ogge, a distanza 'e cchiù 'e nu secolo, so' ancora cantate de meglio cantante napulitane, taliane e straniere e so' apprezzate pe' tutto 'o munno.

Co tiempo, se tennero pure varie festivàl 'e museca napulitana, commo Festival 'e Napule e, primma ancora, chell'e Piererotta.

 Strumiente 
'E strumiente classiche da canzóna napulitana songo 'o manduline e 'a chitarra. A chisti ccà s'ajjontene 'e tamorre e tamburielle, 'a caccavella, 'o putipù, 'e triccaballacche, 'o calascione, 'e nacchere, 'o scetavaiasse e ll'ati strumiente costruite spisso cu 'a manera artigianale.

 Storia 
Si se levane 'a miezo 'e villanelle e 'e ccanzone popolare 'e primma do 1800 (ca nun tenevene ancora pricisamente 'a struttura da melodia e da lirica), paricchie studiuse fanno nascere 'a canzone napulitane into 1835 co piezzo Te voglio bene assaje. 'E pparole fujene scritte do poete Raffaele Sacco e 'a museca nce 'a mettette 'o maestro Francesco Campanella. 'A canzone fuje presentata 'o 7 'e settembre do 1835 â "Festa 'e Piererotta".

*